Document ID: 32006D0574

ODLOČBA KOMISIJE
z dne 18. avgusta 2006
o spremembi Odločbe 2005/734/ES v zvezi z nekaterimi dodatnimi ukrepi za zmanjšanje tveganja širjenja aviarne influence
(notificirano pod dokumentarno številko C(2006) 3702)
(Besedilo velja za EGP)
(2006/574/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1) in zlasti člena 10(4) Direktive,
ob upoštevanju naslednjega:
(1)
Komisija je za zmanjšanje tveganja visoko patogene aviarne influence, ki jo povzroča virus influence A H5N1 in ki jo divje ptice vnašajo v perutninske farme in druge prostore, v katerih se gojijo ptice v ujetništvu, sprejela Odločbo 2005/734/ES z dne 19. oktobra 2005 o določitvi ukrepov biološke varnosti za zmanjšanje tveganja prenosa visoko patogene aviarne influence, ki jo povzroča virus influence A H5N1, s ptic, ki živijo v divjini, na perutnino in druge ptice v ujetništvu ter zagotavljanje sistema zgodnjega odkrivanja na območjih z izrazitim tveganjem (2).
(2)
V skladu z navedeno odločbo morajo države članice ugotoviti, katera so posamezna kmetijska gospodarstva, ki gojijo perutnino in druge ptice v ujetništvu ter ki jih je po epidemioloških in ornitoloških podatkih treba šteti kot izrazito tvegana za aviarno influenco A H5N1, ki jo širijo divje ptice.
(3)
Glede na trenutni epidemološki in ornitološki razvoj v zvezi z navedeno boleznijo je treba zagotoviti reden in stalen pregled takšnih tveganj, da bi prilagodili območja, označena kot izrazito tvegana za širjenje navedene bolezni, in ukrepe, sprejete na navedenih območjih.
(4)
Na podlagi Odločbe Komisije 2005/732/ES z dne 17. oktobra 2005 o potrditvi programov za izvajanje nadzora držav članic za aviarno influenco pri perutnini in prostoživečih pticah v letu 2005 in o določitvi pravil glede poročanja in upravičenosti do finančnega prispevka Skupnosti za stroške izvedbe teh programov (3) je bila na takšnih območjih uporaba umetnih ptic za vabo, razen v programih držav članic za nadzor aviarne influence pri perutnini in prostoživečih pticah, prepovedana.
(5)
Ob upoštevanju nedavnih izkušenj in na podlagi ugodne ocene tveganja za posamezne primere morajo imeti pristojni organi možnost odobritve nadaljnjih odstopanj od prepovedi uporabe umetnih ptic za vabo, pod pogojem, da so bili sprejeti ustrezni ukrepi biološke varnosti.
(6)
Odločbo 2005/734/ES je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2005/734/ES se spremeni:
1.
Člen 2a se nadomesti z naslednjim:
„Člen 2a
Dodatni ukrepi za zmanjšanje tveganja
1. Države članice na območjih svojega ozemlja, za katera v skladu s členom 1(1) menijo, da so zlasti tvegana za vnos aviarne influence, zagotovijo prepoved:
(a)
gojenja perutnine na prostem brez nepotrebnega odlašanja;
(b)
uporabe vodnih zajetij na prostem za perutnino;
(c)
oskrbe perutnine z vodo iz površinskih vodnih zajetij, do katerih imajo dostop divje ptice;
(d)
uporabe ptic iz redov plojkokljunov, Anseriformes, in pobrežnikov, Charadriiformes kot umetnih ptic za vabo v obdobju lova na ptice.
2. Države članice zagotovijo, da je prepovedano povezovanje perutnine in drugih ptic na trgih, predstavah, razstavah in kulturnih prireditvah, vključno s tekmovanji ptic.“
2.
Vstavita se naslednja člena 2b in 2c:
„Člen 2b
Odstopanja
1. Z odstopanjem od člena 2a(1) lahko pristojni organ dovoli:
(a)
gojenje perutnine na prostem, če se perutnina oskrbuje s krmo in vodo na zaprtem ali na pokritem tako, da zadostno odvrača pristajanje divjih ptic in s tem preprečuje stik divjih ptic s hrano in vodo, ki sta namenjeni perutnini;
(b)
uporabo vodnih zajetij na prostem, če so za nekatere vrste perutnine potrebna zaradi dobrega počutja živali in so zadostno zaslonjena pred divjimi pticami;
(c)
oskrbo z vodo iz površinskih vodnih zajetij, do katerih imajo dostop divje vodne ptice, in sicer po obdelavi vode, ki zagotavlja inaktivacijo morebitnega virusa aviarne influence;
(d)
uporabo umetnih ptic za vabo med lovom:
(i)
za imetnike umetnih ptic za vabo, ki so registrirani pri pristojnem organu in ki lahko pod strogim nadzorom tega organa uporabljajo umetne ptice za vabo pri privabljanju ptic, namenjenih zajemanju vzorcev v okviru programov za izvajanje nadzora držav članic za aviarno influenco pri perutnini in prostoživečih pticah iz Odločbe 2005/732/ES; ali
(ii)
v skladu z ustreznimi ukrepi biološke varnosti, ki vključujejo:
-
označitev posameznih umetnih ptic za vabo z obročkovalskim sistemom,
-
izvajanje posebnega sistema nadzora umetnih ptic za vabo,
-
beleženje in poročanje o zdravstvenem stanju umetnih ptic za vabo ter laboratorijsko preskušanje prisotnosti aviarne influence v primeru smrti takšnih ptic in na koncu sezone lova na ptice,
-
strogo ločevanje med umetnimi pticami za vabo ter domačo perutnino in drugimi pticami v ujetništvu,
-
čiščenje in dezinfekcijo prevoznih sredstev in opreme za prevoz umetnih ptic za vabo in obiske območij, kjer se te ptice uporabljajo,
-
omejitev in nadzor gibanja umetnih ptic za vabo, zlasti za preprečevanje stika z različnimi vodnimi telesi,
-
razvoj in izvajanje ‚smernic dobrih praks biološke varnosti‘, ki podrobneje določajo ukrepe, navedene od prve do šeste alinee,
-
izvajanje sistema poročanja o podatkih, pridobljenih s pomočjo ukrepov iz prve, druge in tretje alinee.
2. Z odstopanjem od člena 2a(2) lahko pristojni organ dovoli zbiranje perutnine in drugih ptic v ujetništvu.
Člen 2c
Pogoji za pridobitev dovoljenja in ukrepi, ki temu sledijo
1. Države članice zagotovijo, da se dovoljenja v skladu s členom 2b odobrijo samo na podlagi ugodne ocene tveganja in pod pogojem, da se izvajajo ukrepi biološke varnosti za preprečevanje možne širitve aviarne influence.
2. Zadevna država članica pred odobritvijo dovoljenja za uporabo umetnih ptic za vabo v skladu s členom 2b(1)(d)(ii) Komisiji predloži oceno tveganja, skupaj z informacijami o ukrepih biološke varnosti, ki jih je treba uvesti za zagotavljanje ustreznega izvajanja navedenega člena.
3. Države članice, ki odobrijo odstopanja v skladu s členom 2(b)(1)(d)(ii), Komisiji predložijo mesečno poročilo o sprejetih ukrepih biološke varnosti.“
Člen 2
Države članice takoj sprejmejo ukrepe, potrebne za uskladitev s to odločbo, in jih objavijo. O tem nemudoma obvestijo Komisijo.
Člen 3
Ta odločba je naslovljena na države članice.
V Bruslju, 18. avgusta 2006

Labels: 0
20
6